钦定古今图书集成/明伦汇编/氏族典/第632卷 > 《元史》 > 夹谷查剌
## 钦定古今图书集成/明伦汇编/氏族典/第632卷 > 《元史》 > 夹谷查剌

按《金史夹谷查剌传》：“查剌，隆州失撒古河人也。祖不
剌速，国初授世袭曷懒兀主猛安、曷懒路总管。父谢
奴，官至工部尚书。查剌状貌魁伟，善女直、契丹书。天
德初，以功臣子充护卫。二年，授武义将军。未几，擢符
宝郎。凡再考，出为滦州刺史，改知平定军事。大定二
年，授景州刺史，迁同知京兆尹。九年，出为东北路招”
讨使，兼德昌军节度使。到官，治有勤绩，边境以安。其
断狱公平，道不拾遗。迁临潢尹，兼本路兵马都总管，
蕃部畏服。改西北路招讨使，上遣使宣谕曰：“今诸部
初附，命汝抚绥，当使治声达于朕听。”大定十二年，卒。
查剌性忠实，内明敏，每论大事，超越伦辈。

左副元帅挞懒帐下，有战功，授武德将军，袭其父谋
克。正隆末，山东盗起，胡剌为行军猛安讨贼，遇贼千
五百人于徐州南，败之。山东路统军司选诸军八百
人作十谋克，胡剌将之，与骁骑军皆隶点检司。行至
淮南，海陵遣以骑兵三百二十往扬州，败宋兵千五”
百人于宣化镇。仆散忠义伐宋，胡剌领万户，由泗州
进战，遇敌于宿州，殁于阵，赠镇国上将军。